Návrh na poskytnutie prostriedkov z rezervy vlády SR 
do rozpočtovej kapitoly Ministerstva kultúry SR

Slovenský filmový ústav už vo februári 2001 predkladal v rámci predbežného návrhu rozpočtu na rok 2002 projekt na záchranu a obnovu zlatého fondu  s prihliadnutím na profily jubilujúcich režisérov – Jakubisko, Hanák, Havetta, v rámci ktorého žiadal prostriedky na obnovu  11-tich titulov  J. Jakubiska – ( Zbehovia a pútnici, Vtáčkovia, siroty a blázni, Dovidenia v pekle, priatelia, Postav dom zasaď strom, Nevera po slovensky I., Nevera po slovensky II., Tisícročná včela I., Tisícročná včela II., Perinbaba, Pehavý Max a strašidlá, Sedím na konári a je mi dobre) tak, aby v roku 2003 na oslavy 65. rokov  uvedených režisérov boli materiály k dispozícii na ich prezentáciu a ďalšie použitie. Vzhľadom na schválený  limit výdavkov štátneho rozpočtu  nebol predložený projekt zaradený do kontraktov.
	
Filmy Juraja Jakubiska predstavujú podstatnú súčasť národného kultúrneho audiovizuálneho dedičstva, o ktoré sa Slovenský filmový ústav v rámci svojho poslania stará a v zmysle zriaďovacej listiny vykonáva práva výrobcu.  Kópie Zlatého fondu sú určené výhradne na archiváciu, prípadne výlučne na  prepis na iné (digitálne a magnetické) nosič. Vzhľadom na nevyhovujúci technický stav materiálov považujeme za nevyhnutné realizovať rekonštrukciu filmových materiálov J. Jakubiska a následnú výrobu polyesterových kombinovaných kópií.  V tejto súvislosti si dovoľujeme upozorniť, že všetky kópie sú vyrobené na triacetátovom podklade, čo znamená, že ich použitie na premietanie v súčasných multiplexoch je  absolútne vylúčené, nakoľko  premietacia technika v multiplexoch je prispôsobená výhradne na premietanie nových kópií vyrobených na polyesterovom podklade. 

V súvislosti s rekonštrukciou a výrobou negatívov filmov Juraja Jakubiska upozorňujeme na nález negatívu filmu Zbehovia a pútnici, ktorý sa viac dlhé roky považoval za nenávratne stratený.  Tento film bol objavený v novorekonštruovanom archíve Sony/Columbia v Los Angeles. Našiel sa vo výbornom stave i napriek svojmu veku, čo dokladá, že stav filmového materiálu je priamo závislý na spôsobe jeho skladovania a nie na jeho veku. Zároveň po skúsenostiach s Techni-color a Sony/Columbia považujeme z hľadiska zachovania kultúrnych hodnôt za nevyhnutné, aby boli vyrobené nové, nehorľavé negatívne materiály filmov. Spoločnosť Columbia Pictures už vyslovila súhlas s výrobou dub-negativu, ktorý bude následne uschovaný v archíve Slovenského filmového ústavu. Hodnota nájdeného negatívu, ktorý bude Slovenskej republike v priebehu dvoch mesiacov vrátený, sa nedá vôbec vyčísliť.  

Nové filmové kópie budú samozrejme slúžiť k prezentačným účelom, mimo iné v rámci retrospektívnych prehliadok, z ktorých na najbližšiu dobu sú plánované v Kolíne nad Rýnom, Londýne, Ríme, Španielsku, Latinskej Amerike, Los Angeles a v New Yorku. Okrem toho bude po rekonštrukcii nosičov možný ich ďalší predaj do zahraničia, čo bude znamenať výrazný ekonomický prínos pre Slovenskú republiku. A to vzhľadom k faktu, že filmy režiséra Juraja Jakubiska sú bezpochyby jedny z najžiadanejších slovenských filmov, ktoré sú  uschované v Slovenskom filmovom ústavu.

Slovenský filmový ústav, ako štátna príspevková organizácia, ktorá spravuje, ochraňuje a ošetruje filmové materiály a vlastní zabezpečovacie materiály k filmom J. Jakubiska,  je pripravená obnovu filmových materiálov J. Jakubiska zabezpečiť v súlade so zákonom o verejnom obstarávaní, zákonom o rozpočtových pravidlách a ďalšími legislatívnymi normami. 

  V súčasnosti na Slovensku  neexistuje technická základňa na obnovu a výrobu 35 mm filmových materiálov.  Vzhľadom na túto skutočnosť uvádzame aproximatívny rozpis nákladov podľa v skutočnosti v českej republike a v Českých korunách s záverečným zhrnutím prepočtom v Sk podľa kurzu NBS z 26. februára 2003. 

Náklady na laboratórnu výrobu a prepisy s farebnou korekciou	
Položka	m. j.	Cenník	Množstvo	Cena	
Vyvolanie negatívu zvuku 35 mm	m	6,10 	34 650	190 229 	
Nasadenie negatívu zvuku 35 mm	m	2,00 	34 650	62 370 	
1. Kombinovaná kópia 35 mm –farba	m	27,50 	34 650	857 588 	
Intermediát pozitív 35 mm	m	110,00 	34 650	3 430 350 	
Intermediát negatív 35 mm	m	110,00 	34 650	3 430 350 	
Kopia 35 mm farba	m	25,20 	34 650	785 862 	
Prepis z 35 mm do dig. Betacamu	m	5,30 	34 650	165 281 	
Médium dig. Betacam - 60 min	ks	1 800,00 	12	19 440 	
Médium dig. Betacam - 90 min	ks	2 600,00 	7	16 380 	
Prepis z dig. Betacamu do VHS	15 min	300,00 	84	22 680 	
Médium VHS	ks	150,00 	11	1 485 	
Korekcia z filmového snímače	h	14 800,00 	196	2 610 720 	
Celkom	 	 	 	11 592 734 	
Spolu v SKK				15 371 965	

Náklady na jazykové verzie sa týkajú výroby titulkových listín v  jazykových verziách (angličtina, nemčina, francúzština, španielčina, taliančina, ruština) a dialogových listín v pôvodnom jazyku, ktoré sú nevyhnutných, aby filmy mohli byť ponúkané k uvádzaniu a predaju. Položky za preklady titulkov zahŕňajú titulkové listiny už preložené, nakoľko je nutná korekcia, a to vzhľadom na to, že pôvodné titulkové listiny boli v dobe svojho vzniku poznamenané ideologickou revíziu, ktorá zásadným spôsobom menila skutočný význam.

Náklady na dialógové listiny v pôvodnej jazykové verzii 
a titulkové listiny v time codu v 6 jazykových verziách	
Titul	Dialógové listiny	Titulkové listiny 	
Kristove roky	11 536 	369 158 	
Zbehovia a pútnici	12 332 	394 618 	
Vtáčkovia, siroty a blázni	9 547 	101 837 	
Dovidenia v pekle, priatelia	9 945 	318 240 	
Postav dom, zasaď strom	9 547 	305 510 	
Nevera po slovensky	16 310 	521 914 	
Tisícročná včela	20 288 	0 	
Perinbaba	12 332 	394 618 	
Pehavý Max a strašidlá	11 934 	381 888 	
Sedím na konári a je mi dobre	12 730 	67 891 	
Spolu v SKK	126 500 	2 855 674 	
Rekapitulácia nákladov	
Náklady na laboratória a prepisy	15 371 965 	
Náklady na dialógové listiny	126 500 	
Náklady na titulkové listiny v time codu	2 855 674 	
Spolu v SKK	18 354 139 	

II. Výdavky kapitoly spolu:						+ 18 354
     v tom:
     A. Bežné výdavky (600)						+ 18 354
          z toho:
          A.4. bežné transfery spolu (640)				+ 18 354
          z toho:
          - príspevkovým organizáciám (64101)			+ 18 354